section_heading: Natjecateljski sustav
paragraph_text: 28 klubova je raspoređeno u četiri divizije i dvije konferencije - Zapadnu (divizije Bobrov i Tarasov) te Istočnu (divizije Harlamov i Černjišev). U regularnoj sezoni su klubovi odigrali po 54 utakmice, a poredak se računao po konferencijama iz kojih je po osam najuspješnijih momčadi išlo u doigravanje. Prvaci divizija imaju pozicije 1. i 2. u svojoj konferenciji. Završnicu Gagarinova kupa igraju pobjednici konferencijskih doigravanja. <br> Klubovi koji se nisu plasirali u doigravanje igraju Kup Nade, koji se do završnice također igra po konferencijama.